Jaanus Pöial

**Jaanus Pöial** (sündinud 6. aprillil 1959 Toris Pärnumaal) on eesti matemaatik ja arvutiteadlane.

## Elulugu
Tema ema vanemate kodukoht asub endise Reiu mõisa lähedal (praegu Pärnu linna Paikuse osavald, Silla küla), isa on pärit Hiiumaalt. Abielus, tütar ja poeg.

Lõpetas 1977 Nõo Keskkooli, 1982 Tartu Ülikooli matemaatikateaduskonna, 1985 aspirantuuri Tartu Riiklikus Ülikoolis, tehnikakandidaat (1987, Küberneetika Instituut), väitekiri "Спецификции ФОРТ-программ и их применение в системах построения трансляторов". Oli 1985–1986 Tartu Riikliku Ülikooli rakendus­matemaatika labori teadur, 1986–1989 programmeerimise kateedri vanemõpetaja, 1989–1993 sama kateedri dotsent, 1993 loodud Arvutiteaduse instituudi esimene juhataja, 1993–2004 sama instituudi dotsent, 2001 instituudi juhataja. 2004–2017 Eesti Infotehnoloogia Kolledži juhtivõppejõud. 2017–... Tallinna Tehnikaülikooli IT Kolledži dotsent. Õpetanud programmeerimist ja programmeerimiskeeli, arvutikasutust, algoritme ja andmestruktuure, programmeerimist Javas, UNIXi-süsteeme, graafiliste kasutajaliideste disaini, programmianalüüsi; koostanud õppevahendeid. Aastatel 2011–2015 oli ta Viini Tehnikakõrgkooli külalisõppejõud.

Jaanus Pöial kuulus Eesti UNIXi Pruukijate Seltsi asutavasse toimkonda. Aastatel 2012–2018 Eesti Kõrghariduse Kvaliteediagentuuri hindamisnõukogu liige.

## Teadustöö
Uurimisvaldkond: arvutiteadus – programmeerimis­­keeled, translaatorid, programmide spetsifitseerimine, programmi­analüüs, matemaatilised poolrühmad. Forth Interest Groupi (USA) liige, EuroFORTH programmikomitee liige. 35 teaduspublikatsiooni.

Autori teaduslik panus keskendub pinu-põhiste programmeerimiskeelte, eriti Forthi, formaalsele analüüsile.  Ta töötas välja algebralise raamistiku pinuefektide kirjeldamiseks, käsitledes programme teisendustena ühest pinuseisust teise ning defineerides neile sellised tehted nagu kompositsioon, osaline järjestus ja suurim alamtõke See töö näitas, et süntaksijuhitud tõlkeskeemide ja genereeritud pinuprogrammide korrektsust saab taandada formaalsete spetsifikatsioonide abil määratud võrratuste süsteemide lahendatavusele, sidudes kompilaatori korrektsuse algebraliste meetoditega. Hilisemas töös laiendas autor samu ideid tüübita pinu-keelte staatilise analüüsi vahenditeks, lisades välise tüübisüsteemi, alamtüüpide seose, polümorfsed pinumuutujad, harude ühendamise suurima alamtõkke abil ning tsüklite idempotentsed lähendused, mis võimaldas praktiliselt kontrollida pärandkoodi pinudistsipliini. 

## Teoseid
* Some ideas on formal specification of Forth programs. // 9th euroFORTH conf. on the FORTH programming language and FORTH processors. Marianske Lazne, 1993
* Algebraic specification of stack effects. // FORTH Dimensions XVI (1994) 4
* A Forth-oriented compiler compiler and its applications (kaasautorid M. Tombak, V. Sool). // FORTH Dimensions XVI (1995) 5
* Remarks on language extensibility. // Ann. Univ. Sci. Budapestinensis de Rolando Eötvös Nominatae. Sectio Computatorica. XVII. (1998)
* Lambda-superposition of stack languages. // 7th Symp. on Programming Languages and Software Tools. Szeged, 2001
* Program analysis for stack based languages. // Proc. 19th EuroForth Conf. Ross-on-Wye, 2003
* Implementation of directed multigraphs in Java. // Proc. PPPJ03, 2nd International Conf. on the Principles and Practice of Programming in Java. Kilkenny, 2003.
*Pöial, J. (2021). Challenges of Teaching Programming in StackOverflow Era. *Educating Engineers for Future Industrial Revolutions. Proceedings of the ICL2020 Conference, 1: 23rd International Conference on Interactive Collaborative Learning (ICL2020), Tallinn, Sep 23 - 25, 2020.*  Ed. Auer, M. E., Rüütmann, T. Springer, 68−75. (Advances in Intelligent Systems and Computing; 1328).

## Viited

## Kirjandus
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 140;
* 

## Välislingid
*